Sigval Bergesen d.e.

«Sigval Bergesen» omdirigeres hit, se også Sigval Bergesen d.y.

Berge Sigval Nathanael Bergesen (født 3. april 1863 i Farsund i Vest-Agder, død 4. desember 1956) var en norsk reder og stortingsrepresentant for Høyre. 

Han startet i 1887 rederi i Stavanger. Flåten hans vokste til å bli byens største. Han var stortingsrepresentant i perioden 1903–1909, og gjennom 20 år var han en ivrig forkjemper for Sørlandsbanen. 

Han var formann og medlem i en lang rekke styrer, representantskap og komitéer. Blant annet var han styreformann for Den Norske Amerikalinje 1929–1939. I 1922 gav han klokkespill til Domkirken i Stavanger. 

Bergesen var sønn av Ole Bergesen (1832–1899) og far til Sigval Bergesen d.y.  Bergesen var elev ved Kongsgaard skole i Stavanger.https://www.aftenbladet.no/meninger/debatt/i/763rWw/kongsgaards-fortid-og-fremtid-skolehistorie 

Bergesen ble utnevnt til ridder av første klasse av St. Olavs Orden. Han ble også tildelt 7. juni-medaljen. En statue av Sigvald Bergesen, laget av kunstneren Ottar Espeland, er plassert ved jernbanestasjonen i Stavanger. Bergesen fikk selv være med på avdukningen 7. juni 1953. Statuen er finansiert med innsamlede midler. Plasseringen ved endestasjonen til Sørlandsbanen var en takk for innsatsen med å få laget banen. I Stavanger er Sigval Bergesen d.e. hedret med Consul Sigval Bergesens vei ved Hillevågsvatnet i Hillevåg bydel.

Rederiets skipUkomplett''

 Navn  Tidsrom DS «Jarl»  1889–1914 DS «Breifond»  1890–1911 DS «Sjøgutten»  1892–1905 Bark «Charles Racine»  1892–1916 DS «Hafursfjord»  1894–1916 DS «Jæderen»  1897–1913 DS «Snefond»  1898–1908 DS «Krosfond»  1899–1911 DS «Expedit»  1902–1917 DS «Tresfond»  1911- DS «Constant»  1911–1915 DS «Breifond»  1914- DS «Krosfond»  1915–1917 DS «Langfond»  1916–1917 DS «Barfond»  1916–1924 DS «Krosfond»  1920–1931 DS «Langfond»  1923–1937 MT «Dalfonn»  1928–1949 MT «Barfonn»  1931–1941 MT «President Herrenschmidt»  1932–1940 MT «Krossfonn»  1935–1948 MT «Kaldfonn»  1936–1951 MS «Barfonn»  1956–1967 TT «Tindfonn»  1961–1976 MT «Sydfonn»  1965–1972 MT «Barfonn»  1969–1979
 Referanser 

 Eksterne lenker 



Kategori:Norske skipsredere
Kategori:Stortingsrepresentanter fra Høyre
Kategori:Stortingsrepresentanter 1904–1906
Kategori:Stortingsrepresentanter 1907–1909
Kategori:Riddere av 1. klasse av St. Olavs Orden
Kategori:Personer fra Farsund kommune
Kategori:Sjøfart i Rogaland
Kategori:Stortingsrepresentanter for Stavanger
Kategori:Artikler i sjøfart-prosjektet